|  |
| --- |
|  Projektas |
| Pagėgių savivaldybės taryba**sprendimas****dėl SUTIKIMO PRIIMTI valstybės turtą** |
| 2019 m. vasario 21 d. Nr. T1-43Pagėgiai |

 Vadovaudamasi Lietuvos Respublikos vietos savivaldos įstatymo 6 straipsnio 13 ir 24 punktais, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu ir atsižvelgdama į Lietuvos nacionalinės Martyno Mažvydo bibliotekos 2019 m. vasario 7 d. raštą Nr. SD-19-101 „Dėl sutikimo priimti valstybės turtą“, Pagėgių savivaldybės taryba

n u s p r e n d ž i a:

 1. Sutikti priimti Pagėgių savivaldybės nuosavybėn savarankiškosioms savivaldybės funkcijoms įgyvendinti valstybei nuosavybės teise priklausantį ir šiuo metu Nacionalinės bibliotekos patikėjimo teise valdomą trumpalaikį materialųjį turtą:

|  |  |  |  |  |  |
| --- | --- | --- | --- | --- | --- |
| Eil. Nr. | Perduodamo turto pavadinimas | Kiekisvnt. | Vieneto įsigijimo vertė (eurais) | Vieneto likutinė vertė (eurais) | Bendra likutinė vertė (eurais) |
| 1. | Juozas Urbšys: gyvenimu liudiju istoriją | 1 | 4,54 | 4,54 | 4,54 |
| 2. | Petras Klimas: visada ieškau Lietuvos | 1 | 4,95 | 4,95 | 4,95 |
| 3.  | Mstislavo Dobužinskio heraldika: ne tik mokslas, bet ir menas | 1 | 20,33 | 20,33 | 20,33 |
| 4. | „Lietuvos bibliografija. Serija B. Periodiniai leidiniai lietuvių kalba, 1823-1940. D.1. Poligrafiniu būdu spausdinti leidiniai. Kn. 1-2“ | 1 | 45,78 | 45,78 | 45,78 |
|  | Iš viso: |  | 75,60 | 75,60 | 75,60 |

 2. Įpareigoti Pagėgių savivaldybės administracijos direktorių Savivaldybės vardu pasirašyti šiame sprendime nurodyto turto perdavimo − priėmimo aktą.

 3. Perimtą trumpalaikį materialųjį turtą perduoti Pagėgių savivaldybės Vydūno viešajai bibliotekai.

 4. Sprendimą paskelbti Pagėgių savivaldybės interneto svetainėje [www.pagegiai.lt](http://www.pagegiai.lt).

 Šis sprendimas gali būti skundžiamas Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) Lietuvos Respublikos administracinių bylų teisenos įstatymo nustatyta tvarka per 1 (vieną) mėnesį nuo sprendimo paskelbimo dienos.

SUDERINTA:

L.e. administracijos direktoriaus pareigas Alvidas Einikis

 Dokumentų valdymo ir teisės skyriaus vyriausiasis specialistas Valdas Vytuvis

Civilinės metrikacijos ir viešosios tvarkos skyriaus

vyriausioji specialistė − kalbos ir archyvo tvarkytoja Laimutė Mickevičienė Parengė Laimutė Šegždienė,

Turto ir ūkio skyriaus vedėjo pavaduotoja

Pagėgių savivaldybės tarybos

veiklos reglamento

2 priedas

**SPRENDIMO PROJEKTO „DĖL SUTIKIMO PRIIMTI VALSTYBĖS TURTĄ“**

**AIŠKINAMASIS RAŠTAS**

2019-02-21

1. ***Parengto projekto tikslai ir uždaviniai:*** Priimti Savivaldybės nuosavybėn iš Lietuvos

nacionalinės Martyno Mažvydo bibliotekos savarankiškosioms funkcijoms įgyvendinti valstybei nuosavybės teise priklausantį turtą. Perimtą turtą perduoti Pagėgių savivaldybės Vydūno viešajai bibliotekai.

 ***2. Kaip šiuo metu yra sureguliuoti projekte aptarti klausimai***: Lietuvos nacionalinė Martyno Mažvydo biblioteka 2019 m. vasario 7 d. raštu Nr. SD-19-101 „Dėl sutikimo priimti valstybės turtą” kreipėsi į Pagėgių savivaldybę su prašymu sutikti priimti Savivaldybės nuosavybėn šio sprendimo projekte nurodytą šiuo metu valstybei nuosavybės teise priklausantį turtą.

 Lietuvos nacionalinė Martyno Mažvydo biblioteka, įgyvendindama 2017 m. sausio 31 d. Nr. S/ATI-21(6.33)/2017 ir 2018 m. kovo 30 d. Nr. S/ATI-78(6.31)/2018 Projektų vykdymo dalinio finansavimo sutarčių, sudarytų tarp Nacionalinės bibliotekos ir Lietuvos kultūros tarybos, 2.3.5 punktą, vykdo materialiojo turto perdavimo procedūrą savivaldybių viešosioms bibliotekoms.

 ***3. Kokių teigiamų rezultatų laukiama:*** turtasbus naudojamas Vydūno viešosios bibliotekos veiklai.

 ***4. Galimos neigiamos priimto projekto pasekmės ir kokių priemonių reikėtų imtis, kad tokių***

***pasekmių būtų išvengta:***  priėmus sprendimą neigiamų pasekmių nenumatoma.

 ***5. Kokius galiojančius aktus (tarybos, mero, savivaldybės administracijos direktoriaus)***

***reikėtų pakeisti ir panaikinti, priėmus sprendimą pagal teikiamą projektą.***

 ***6. Jeigu priimtam sprendimui reikės kito tarybos sprendimo, mero potvarkio ar***

***administracijos direktoriaus įsakymo, kas ir kada juos turėtų parengs:*** Pagėgių savivaldybės administracijos Turto ir ūkio skyrius kai bus priimtas Vyriausybės nutarimas.

 ***7. Ar reikalinga atlikti sprendimo projekto antikorupcinį vertinimą:*** nereikalinga**.**

 ***8. Sprendimo vykdytojai ir įvykdymo terminai, lėšų, reikalingų sprendimui įgyvendinti, poreikis (jeigu tai numatoma – derinti su Finansų skyriumi):*** Savivaldybės administracija. Savivaldybės tarybos sprendimą priimti iki 2019 m. kovo 29 d.

 **9.** ***Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai:*** valstybės biudžeto lėšos***.***

 ***10. Projekto rengėjas ar rengėjų grupė.*** Turto ir ūkio skyriaus vedėjo pavaduotoja Laimutė Šegždienė, tel. 8 441 70 410.

 ***11. Kiti, rengėjo nuomone, reikalingi pagrindimai ir paaiškinimai:*** projektas parengtas vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, valstybės turtas savivaldybės nuosavybėn perduodamas savarankiškosioms funkcijoms vykdyti pagal Vyriausybės nutarimą, esant Savivaldybės tarybos sutikimui.

Turto ir ūkio skyriaus vedėjo pavaduotoja Laimutė Šegždienė

